钦定古今图书集成/理学汇编/文学典/第157卷 > 《吴讷文章辩体》 > 《檄》
## 钦定古今图书集成/理学汇编/文学典/第157卷 > 《吴讷文章辩体》 > 《檄》

按《释文》：“檄，军书也。春秋时，祭公谋父称文告之辞，即
檄之本始。至战国，张仪为檄告楚相，其名始著。”刘勰
云：“凡檄之大体，或述此休明，或叙彼苛虐。指天时，审
人事，算强弱，角权势。故植义飏辞，务在刚健。插羽以
示迅，不可使辞缓；露板以宣众，不可以义隐。大抵唐
以前不用四六，故辞直义显。昔人谓檄以散文为得
体”，信乎？